ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท เทพธานีกรีฑา จำกัด (มหาชน) จดทะเบียนก่อตั้งเมื่อปี 2513 ด้วยทุนจดทะเบียน 20
ล้านบาท โดยนายสุขุม นวพันธ์ อดีตประธานกลุ่มนวธานี วัตถุประสงค์เพื่อสร้างสนามกอล์ฟนวธานี
จำนวน 18 หลุม พาร์ 72 บนเนื้อที่ประมาณ 400 ไร่ โดยได้มอบหมายให้ Robert Trent
Jones, Junior นักออกแบบสนามกอล์ฟที่มีชื่อเสียงระดับโลกเป็นผู้ออกแบบ
และเป็นสนามกอล์ฟเอกชนระดับโลกแห่งแรกของเมืองไทยที่จ้างผู้ออกแบบสนามที่มีชื่อเสียงจากต่างประเทศ
เปิดให้บริการในปี 2516 และในปี
2518ได้รับเกียรติจากสมาพันธ์กอล์ฟโลกให้สนามกอล์ฟนวธานีเป็นสถานที่จัดการแข่งขัน“กอล์ฟเวิล์ดคัพ
ครั้งที่ 23” (World Cup 1975) บริษัทฯ มีเป้าหมายหลักที่จะรักษาภาพพจน์ความเป็น
Exclusive Golf Course และเอกลักษณ์ของ World Cup 1975
โดยการรักษาความเป็นมาตรฐานสนามกอล์ฟชั้นนำของประเทศ
และความเป็นสนามที่มีมาตรฐานสากล เพื่อสร้างความพอใจให้กับกลุ่มลูกค้าของสนาม ซึ่งได้แก่
กลุ่มสมาชิก ครอบครัวสมาชิกและแขกของสมาชิก
ซึ่งส่วนใหญ่จะเป็นบุคคลที่มีชื่อเสียงในวงการค้าและสังคมให้ได้รับความสะดวกสบายในการออกรอบทั้งในด้านคุณภาพสนามและการให้บริการ
สำหรับการให้บริการในส่วนของสนามนั้น บริษัทฯ
ได้จัดสรรเวลาออกรอบให้นักกอล์ฟได้รับความสะดวก โดยการกำหนดเวลาให้เล่นครบ 18 หลุม
ภายใน 4 ชั่วโมง และไม่เน้นจำนวนนักกอล์ฟมากจนส่งผลกระทบกับเกมการเล่น
โดยเฉพาะอย่างยิ่งในวันหยุดซึ่งส่วนใหญ่จะมีสมาชิกมาออกรอบมากกว่าวันธรรมดาและที่ผ่านมาบริษัทฯ
ได้ยึดถือนโยบายหลักในการบริหารกิจการ
ซึ่งนอกจากจะให้ความสำคัญในการรักษาภาพพจน์และชื่อเสียงแล้วการดำเนินกิจการยังอยู่ภายใต้หลักการกำกับดูแลกิจการที่ดีอย่างเป็นรูปธรรมและต่อเนื่อง

บริษัทฯ
ไม่มีบริษัทร่วมหรือบริษัทย่อยและไม่มีสายผลิตภัณฑ์อื่นตลอดจนไม่มีความสัมพันธ์กับกลุ่มธุรกิจของผู้ถือหุ้นรายใหญ่
โดยในช่วง 3
ปีที่ผ่านมาไม่มีการเปลี่ยนแปลงและพัฒนาการที่สำคัญด้านโครงสร้างการจัดการและโครงสร้างผู้ถือหุ้น

2. ลักษณะการประกอบธุรกิจ

โครงสร้างรายได้

บริษัทประกอบธุรกิจประเภทบริการ คือ ให้บริการสนามกอล์ฟในนามของสนามกอล์ฟนวธานีตลอดจน

ให้บริการสิ่งอำนวยความสะดวกอื่น ๆ อาทิ การให้บริการรถกอล์ฟ
การให้บริการในส่วนของอาคารสโมสร ซึ่งประกอบด้วยภัตตาคาร ห้องล้อกเกอร์
ร้านขายอุปกรณ์กอล์ฟ และบริการจัดหาเด็กแบกถุงกอล์ฟ (แคดดี้) ให้แก่ นักกอล์ฟ
โดยเปิดให้บริการทุกวันตั้งแต่เวลาประมาณ 05.30 - 18.00 น.
(ปรับเปลี่ยนเวลาได้ตามสภาพดินฟ้าอากาศของแต่ละฤดูกาล)
โดยมีนโยบายมุ่งเน้นคุณภาพของสนามกอล์ฟให้อยู่ในมาตรฐานสากลทั้งในด้านความสมบูรณ์สวยงามและงานด้านบริการที่จะรักษาภาพพจน์ความเป็นสนามกอล์ฟระดับมาตรฐาน
และเน้นการให้

บริการสมาชิก แขกสมาชิกและครอบครัวของสมาชิกเป็นหลัก และการให้บริการสปอร์ตคลับ
ประกอบด้วย

สระว่ายน้ำ ห้องออกกำลังกาย สนามเทนนิส แบดมินตัน
อาคารสปอร์ตคลับมีความสวยงามและทันสมัยอยู่

ติดกับตัวอาคารสโมสร
ซึ่งนอกจากเป็นการเพิ่มบริการแล้วยังจะช่วยเสริมภาพพจน์และรายได้ของสนามอีก

ทางหนึ่งด้วย

บริษัทฯ มีโครงสร้างรายได้ที่ประกอบด้วยธุรกิจการให้บริการสนามกอล์ฟ
มีรายได้จากค่าสนามกอล์ฟ(กรีนฟี) การเก็บค่าบำรุงสมาชิก
รายได้จากค่าธรรมเนียมแรกเข้าและการโอนบัตรสิทธิสมาชิก การให้เช่ารถกอล์ฟ
รายได้จากโปรชอป รายได้จากภัตตาคาร รายได้จากสปอร์ตคลับ
รายได้จากดอกเบี้ยรับและเงินปันผล โดยสรุปในระยะ 3 ปีย้อนหลังดังนี้

  ---------------------------------- --------- ------- --------- ------- --------- -------
  รายการ                             2563              2562              2561      

                                     รายได้     %       รายได้     %       รายได้     %

  รายได้จากการให้บริการสนามกอล์ฟ                                                        

  รายได้ค่าสนามกอล์ฟ                    40,980    29.87   61,231    34.65   62,253    35.31

  รายได้ค่าบำรุงสมาชิก                   37,167    27.09   38,909    22.02   39,140    22.20

  รายได้ค่ารถกอล์ฟ                      21,477    15.66   26,977    15.26   26,171    14.85

  รายได้จากโปรชอป                     2,173     1.58    1,359     0.77    -         -

  อื่นๆ                                3,084     2.25    3,876     2.19    4,272     2.42

  รวมรายได้จากการให้บริการสนามกอล์ฟ      104,881   76.45   132,352   74.89   131,836   74.78

  รายได้จากภัตตาคาร                    20,762    15.14   27,425    15.52   27,477    15.59

  รายได้จากสปอร์ตคลับ                   3,287     2.40    5,529     3.13    6,783     3.85

  รายได้เงินปันผล                       462       0.34    1,105     0.63    1,042     0.59

  รายได้ดอกเบี้ยรับ                      7,075     5.16    6,633     3.75    6,723     3.81

  กำไรจากการวัดมูลค่าหลักทรัพย์เพื่อค้า       -         -       557       0.32    133       0.08

  กำไรจากการจำหน่ายที่ดิน อาคารและอุปกรณ์  18        0.01    2,037     1.15    566       0.32

  กำไรจากการจำหน่ายเงินลงทุนระยะยาวอื่น   -         -       -         -       -         -

  รายได้อื่นๆ                           693       0.50    1,080     0.61    1,723     0.98

                                     137,178   100     176,718   100     176,283   100
  ---------------------------------- --------- ------- --------- ------- --------- -------

2.1 ลักษณะผลิตภัณฑ์หรือบริการ (ตามโครงสร้างรายได้)

การให้บริการสนามกอล์ฟแยกตามกลุ่มโครงสร้างรายได้ที่สัมพันธ์กับการประกอบธุรกิจด้านสนามกอล์ฟซึ่งโดยทั่วไปจะได้รับผลกระทบจากสภาพดินฟ้าอากาศ
เศรษฐกิจและการเมืองจะมากน้อยเพียงใดขึ้นอยู่กับทำเลที่ตั้งและลักษณะกลุ่มลูกค้า
สำหรับสนามกอล์ฟนวธานีปัจจัยดังกล่าวเป็นสาเหตุที่จะส่งผลกระทบต่อการให้

บริการด้วยเช่นกันส่วนผลกระทบด้านสภาพดินฟ้าอากาศนั้นจะได้รับอยู่บ้างในช่วงฤดูฝนที่มีฝนตกชุกและต่อเนื่องเพราะช่วงเวลาดังกล่าวนักกอล์ฟไม่สามารถออกรอบได้ส่งผลให้รายรับในการขายกรีนฟีลดลงซึ่งเป็นเรื่องที่ไม่อาจหลีกเลี่ยงและป้องกันได้แต่ฝนในกรุงเทพฯส่วนใหญ่จะเป็นฝนที่ตกตามฤดูกาลและไม่ค่อยส่งผลกระทบต่อการให้

บริการมากนักเนื่องจากเป็นฝนที่ตกในช่วงสั้น ๆ
เพราะสามารถระบายน้ำได้ทันกลุ่มลูกค้าหลักของสนามยังคงเป็นสมาชิกของสนามซึ่งส่วนใหญ่มีที่พำนักในประเทศ
สำหรับโครงสร้างรายได้สนามกอล์ฟซึ่งสัมพันธ์กันประกอบไปด้วย รายได้ค่าสนามกอล์ฟ (กรีนฟี)
รายได้ค่าบำรุงสมาชิก ค่าเช่าอุปกรณ์กีฬา (รถกอล์ฟ) รายได้จากโปรชอป รายได้จากภัตตาคาร
และรายได้จากสปอร์ตคลับ รายได้จากดอกเบี้ยและเงินปันผลและรายได้อื่น ๆ
สำหรับผลดำเนินการในช่วง 2 ปีที่ผ่านมามีดังนี้

1.  รายได้ค่าบำรุงสนาม (กรีนฟี)
    ขึ้นอยู่กับจำนวนนักกอล์ฟที่มาใช้บริการซึ่งจะผันแปรตามฤดูกาลโดย

ทั่วไปธุรกิจด้านสนามกอล์ฟจะได้รับผลกระทบในช่วงฤดูฝน และเพื่อเป็นการส่งเสริมการขายบริษัทฯ
ได้ออกบัตรแนะนำ (Introduction Letters)
ให้กับสมาชิกแนะนำแขกมาออกรอบได้โดยที่สมาชิกไม่ต้องมาด้วยตนเองเฉพาะในวันธรรมดาซึ่งทำให้สมาชิกได้รับความสะดวกมากขึ้น
อีกทั้งยังเป็นการเพิ่มรายได้การขายกรีนฟีด้วย
นักกอล์ฟที่จะต้องซื้อกรีนฟีประกอบไปด้วยกลุ่มนักกอล์ฟที่ไม่ได้เป็นสมาชิกและครอบครัวสมาชิก(คู่สมรสและบุตรสมาชิกอายุระหว่าง
15-21 ปี)

2. รายได้จากค่าบำรุงสมาชิก สมาชิกเมื่อมาใช้บริการจะไม่เสียค่ากรีนฟี
สมาชิกจะต้องชำระค่าบำรุง

รายเดือนโดยเรียกเก็บคราวละ 6 เดือนล่วงหน้า หรือปีละ 2 ครั้งซึ่งเป็นจำนวนที่ค่อนข้างแน่นอน

3.  รายได้จากการให้เช่ารถกอล์ฟ
    การให้บริการรถกอล์ฟซึ่งปัจจุบันนักกอล์ฟส่วนใหญ่นิยมใช้รถกอล์ฟ

มากกว่า 90 เปอร์เซ็นต์ของผู้มาใช้บริการทั้งหมด

4.  รายได้จากโปรชอป

5.  รายได้จากภัตตาคาร ผู้มาใช้บริการส่วนใหญ่จะเป็นนักกอล์ฟ และบางส่วนมาจากบุคคลภายนอก

พาแขกมารับรองรวมถึงผู้ที่มีที่พักอยู่ในหมู่บ้านนวธานี

6.  รายได้จากสปอร์ตคลับ โดยมีนโยบายการให้บริการในระดับเดียวกันกับสนามกอล์ฟนวธานี

7.  รายได้จากดอกเบี้ยรับและเงินปันผลรับ

8.  รายได้อื่นๆ
    มาจากการเป็นนายทะเบียนสมาชิกกอล์ฟรายได้ส่วนนี้มาจากค่าธรรมเนียมโอนบัตรสิทธิ

สมาชิกกอล์ฟและค่าธรรมเนียมแรกเข้า

2.2 การตลาดและการแข่งขัน

จากสถานการณ์การระบาดของไวรัสโคโรนา หรือ COVID-19
ส่งผลให้รัฐบาลต้องใช้มาตรการที่เข้มข้นเพื่อควบคุมการระบาด
โดยได้เริ่มใช้มาตรการล็อกดาวน์ส่งผลให้เศรษฐกิจหยุดชะงัก ซึ่งมาตรการต่าง ๆ
นอกจากจะส่งผลกระทบต่อการดำเนินชีวิตแล้ว
ยังส่งผลกระทบต่อภาคธุรกิจและเศรษฐกิจโดยรวมของประเทศไทยอีกด้วย
ด้านธุรกิจสนามกอล์ฟถูกคำสั่งปิดชั่วคราวโดยรัฐตั้งแต่วันที่ 22 มีนาคม 2563
และเปิดดำเนินการในวันที่ 3 พฤษภาคม 2563 ทำให้สนามกอล์ฟได้รับผลกระทบอย่างมาก
หลังจากเปิดให้บริการมีจำนวนนักกอล์ฟลดลงกว่าปีที่ผ่านมาอย่างมากและนักกอล์ฟลดความถี่รวมถึงลดกิจกรรมด้านกอล์ฟ
ด้วยเหตุนี้ การแข่งขันด้านราคาเพื่อจูงใจให้นักกอล์ฟเพิ่มความถี่ในการออกรอบโดยปรับลดค่ากรีนฟี
หรือกำหนดวันกรีนฟีราคาพิเศษ 

ตลอดจนการรวมค่าธรรมเนียมต่าง ๆ แบบเหมาจ่ายพร้อมที่พัก
ซึ่งทำให้นักกอล์ฟมีโอกาสเลือกใช้บริการที่หลากหลายมากขึ้น

สำหรับสนามกอล์ฟนวธานีเป็นสนามที่เน้นการขายและการตลาดผ่านกลุ่มสมาชิก
ครอบครัวของสมาชิกและแขกสมาชิกเป็นหลัก
ซึ่งส่วนใหญ่มีที่พำนักอยู่ในประเทศและไม่มีนโยบายแข่งขันด้านราคา ในปี 2563
จำนวนนักกอล์ฟโดยรวมลดลง 21.34 % จากสถานการณ์การระบาดของไวรัสโคโรนา หรือ
COVID-19

บริษัทฯ ถูกคำสั่งปิดชั่วคราวโดยรัฐตั้งแต่วันที่ 22 มีนาคม 2563 และเปิดดำเนินการในวันที่ 3
พฤษภาคม 2563

เป็นเวลา 47 วัน บริษัทฯได้รับผลกระทบดังกล่าวอย่างมากเช่นกัน บริษัทฯ
มีการจัดโปรโมชั่นให้สมาชิกเพื่อเพิ่มรายได้และกระตุ้นการให้มาใช้บริการ
โดยสมาชิกสามารถพาแขกมาออกรอบในราคาพิเศษช่วงเดือนมิถุนายน –ตุลาคม 2563
อย่างไรก็ตาม
สนามกอล์ฟนวธานียังคงมีความมุ่งมั่นที่จะรักษามาตรฐานสนามกอล์ฟในระดับสากลเช่นทุกปีที่ผ่านมา
โดยบริษัทฯ ยังคงเชื่อมั่นว่าความเป็นสนามเก่าแก่ที่มีชื่อเสียงเป็นที่รู้จักกันดีในหมู่นักกอล์ฟ
ทั้งชาวไทยและชาวต่างประเทศมาเป็นระยะเวลานาน
ตลอดจนนโยบายในการรักษาภาพพจน์ของสนามให้มีคุณภาพมาตรฐานอย่างสม่ำเสมอและการบริการที่ให้ความสะดวกสบายแก่นักกอล์ฟจะเป็นจุดยืนที่สร้างความมั่นใจในการให้บริการ
โดยเฉพาะอย่างยิ่ง การจำกัดจำนวนนักกอล์ฟไม่ให้มากจนเกินไปและสามารถเล่นครบ 18
หลุมภายในเวลาที่กำหนดคือ 4 ชั่วโมง ซึ่งสนามหลาย ๆ
แห่งในกรุงเทพและปริมณฑลอาจจะใช้เวลาถึง 5-6 ชั่วโมง
รวมถึงทำเลที่ตั้งที่เดินทางสะดวกรวดเร็วจะทำให้สนามกอล์ฟนวธานียังคงเป็นสนามที่นักกอล์ฟให้ความไว้วางใจเช่นที่ผ่านมา
อีกทั้ง
การให้บริการด้านสปอร์ตคลับจะเป็นส่วนเสริมบริการให้แก่กลุ่มสมาชิกและภาพพจน์ของสนามกอล์ฟนวธานี
สำหรับด้านภัตตาคารมีความทันสมัย สะดวกและสวยงาม มีความเหมาะสมทั้งด้านจัดเลี้ยง สัมมนา
ที่เป็นกลุ่มเล็กและกลุ่มใหญ่

ส่วนด้านการแข่งขันสนามกอล์ฟนวธานีเป็นสนามที่ให้บริการสมาชิกเป็นหลักทำให้กลุ่มลูกค้าจะเป็นกลุ่มเดิม
ๆ
ซึ่งส่วนใหญ่เป็นผู้บริหารระดับสูงทั้งชาวญี่ปุ่นที่มาประกอบธุรกิจในประเทศรวมถึงชาวไทยที่ให้ความไว้วางใจในบริการตลอดจนนโยบายในการรักษาภาพพจน์ของสนามและมีทำเลที่ตั้งที่สะดวกในการเดินทาง
ทำให้ลูกค้าส่วนใหญ่ยังคงให้การสนับสนุนสนามกอล์ฟนวธานีติดต่อกันมาเป็นระยะเวลานาน ด้วยเหตุนี้
จึงทำให้สนามกอล์ฟนวธานีไม่มีนโยบายแข่งขันกับสนามอื่น
ถึงแม้ว่าอาจจะมีบางสนามให้บริการในลักษณะคล้ายกันอยู่บ้าง

สำหรับในปีที่ผ่านมาบริษัทยังคงดำเนินนโยบายทางการตลาดในแนวเดิมโดยการรักษาภาพพจน์ของสนามกอล์ฟนวธานีซึ่งมีจุดเด่นทางการตลาดดังนี้

1.
เป็นสนามกอล์ฟแห่งเดียวในประเทศไทยที่ได้รับเกียรติจากสมาพันธ์กอล์ฟโลกให้เป็นเจ้าภาพจัดการแข่งขัน
“กอล์ฟเวิล์ดคัพ ครั้งที่ 23” เมื่อเดือนธันวาคม 2518 และนอกจากนี้แล้ว นิตยสาร Golf Digest
ของ U.S.A. ฉบับเดือนมิถุนายน 1999 ได้จัดให้สนามกอล์ฟนวธานีเป็นอันดับที่ 1
จากบรรดาสนามกอล์ฟกว่า 255 แห่งในแผ่นดินใหญ่ประเทศไทย (ไม่รวมเกาะต่าง ๆ)
และเมื่อปลายปี 2547 ได้ถูกจัดอันดับให้เป็นที่ 1 ในประเทศไทย และที่ 2 ใน ASEAN และเป็นที่
14 ใน ASIA (รวมออสเตรเลีย และนิวซีแลนด์) โดย Deutsche Bank
เป็นผู้สนับสนุนให้ทำการสำรวจจัดอันดับโดยพิมพ์เผยแพร่ในหนังสือ ASIA’S TOP 50 GOLF
COURSES

  2. เป็นสนามกอล์ฟที่ได้รับการออกแบบโดย Robert Trent Jones, Junior
  ซึ่งเป็นนักออกแบบชาวอเมริกัน

ที่มีชื่อเสียงในการออกแบบสนามกอล์ฟระดับโลก
และเป็นส่วนหนึ่งที่ช่วยสนับสนุนให้สนามกอล์ฟนวธานีเป็นที่รู้จักกันมากขึ้นทั้งในหมู่นักกอล์ฟชาวไทยและชาวต่างประเทศ

3. เป็นสนามกอล์ฟที่ก่อตั้งมานานและให้ความสำคัญเรื่องสภาพแวดล้อมโดยการพัฒนาและอนุรักษ์พันธุ์

ไม้มาตั้งแต่ต้นอย่างต่อเนื่องส่งผลให้สนามกอล์ฟนวธานีรายล้อมไปด้วยพันธุ์ไม้ยืนต้นนับหมื่นต้นซึ่งถือเป็นเอกลักษณ์อีกประการหนึ่งของสนามซึ่งนอกจากจะให้ความร่มรื่นสวยงามตามธรรมชาติแล้วยังช่วยลดสภาพมลพิษทางอากาศแก่พื้นที่และชุมชนใกล้เคียงอีกด้วย

  4. ลักษณะการให้บริการ นอกจากปัจจัยสำคัญดังกล่าวข้างต้นแล้ว
  การให้บริการของสนามกอล์ฟนวธานี

นั้น เน้นความเป็น Exclusive Golf Course กล่าวคือสนามกอล์ฟเน้นการให้บริการแก่สมาชิก
แขกของสมาชิกรวมถึงครอบครัวของสมาชิกเป็นหลัก
ทำให้ผู้มาใช้บริการได้รับความสะดวกสบายไม่แน่น
และไม่รีบร้อนถึงแม้ว่าจะเป็นวันหยุดก็จะใช้เวลาประมาณ 4 ชั่วโมงต่อการเล่น 18 หลุม
ซึ่งบางสนามอาจจะใช้เวลา 5 – 6 ชั่วโมง

5. ความสวยงาม ท้าทายและทันสมัย เพื่อรองรับการแข่งขันธุรกิจด้านสนามกอล์ฟ และเพื่อเป็นการ

รักษาคุณภาพของสนามกอล์ฟนวธานีให้มีคุณภาพอยู่ในมาตรฐานสากล บริษัทฯ
ได้ปรับปรุงสนามกอล์ฟใหม่ทั้ง 18 หลุมแล้วเสร็จไปเมื่อปลายปี 2539
โดยผู้ออกแบบคนเดิมแต่ยังคงรักษาเอกลักษณ์ของเวิล์ดคัพ 1975ไว้
และได้เพิ่มความสะดวกสบายและทันสมัยด้วยการให้บริการรถกอล์ฟ
ปัจจุบันจึงกล่าวได้ว่านอกจากสนามจะมีความสวยงามท้าทายแล้ว
ยังทันสมัยด้วยการจัดให้มีรถกอล์ฟไว้บริการอีกด้วย
เนื่องจากปัจจุบันกลุ่มลูกค้าส่วนใหญ่นิยมใช้รถกอล์ฟ

6.  ทำเลที่ตั้งปัจจุบันกล่าวได้ว่าสนามกอล์ฟนวธานีเป็นสนามกอล์ฟที่ตั้งอยู่ในเมืองอันเนื่องมาจากการ

ขยายความเจริญเติบโตของกรุงเทพฯ ตลอดจนการเพิ่มเส้นทางต่าง ๆ
ส่งผลให้สนามกอล์ฟนวธานีสะดวกต่อการ

มาใช้บริการยิ่งขึ้นโดยเฉพาะอย่างยิ่งผู้ที่เดินทางจากย่านถนนสุขุมวิท - เพลินจิต – พระรามสี่ –
สีลม ด้วยการขับขึ้นสะพานพระรามเก้า ข้ามถนนศรีนครินทร์วิ่งเข้าถนนมอเตอร์เวย์ (กรุงเทพฯ –
ชลบุรี) ถึงถนนวงแหวนรอบนอกเลี้ยวซ้ายทางไปบางปะอิน
หลังจากผ่านด่านเก็บเงินทับช้างแล้วให้ออกช่องถนนเสรีไทย (อยู่ถัดจากช่องถนนรามคำแหง)
ประมาณ 250 เมตรก็จะพบนวธานีอยู่ด้านขวามือ (ถนนเสรีไทย 59) โดยจะใช้เวลาประมาณ 30
นาทีจากย่านดังกล่าว
นอกจากนี้แล้วการเดินทางจากสนามกอล์ฟนวธานีไปยังสนามบินสุวรรณภูมิทั้งเส้นบางนา-ตราด
และมอเตอร์เวย์ ที่ใช้เวลาไม่เกิน 20
นาทีก็เป็นส่วนหนึ่งที่ทำให้นักกอล์ฟสะดวกสบายในการเดินทางมากขึ้น

7.  เป็นบริษัทที่ดำเนินกิจการด้านสนามกอล์ฟแห่งเดียวในประเทศไทย ที่ได้รับอนุญาตให้เป็น

    หลักทรัพย์จดทะเบียนในตลาดหลักทรัพย์แห่งประเทศไทย

2.3 การจัดหาผลิตภัณฑ์หรือบริการ

การให้บริการสนามกอล์ฟคุณภาพของสนามคือปัจจัยที่นักกอล์ฟให้ความสำคัญมากที่สุด
อย่างไรก็ตามคุณภาพการให้บริการในด้านต่าง ๆ
ก็เป็นส่วนประกอบที่สำคัญที่จะทำให้ลูกค้าเกิดความพึงพอใจและด้วยเหตุที่สนามกอล์ฟนวธานีเป็นสนามที่มีมานานและมีกลุ่มลูกค้าเดิม
ๆ คือเจ้าของกิจการและผู้บริหารระดับสูงทั้งชาวไทยและชาวต่างชาติ ทำให้บริษัทฯ
มีฐานข้อมูลของลูกค้าทำให้เข้าใจถึงความต้องการของกลุ่มลูกค้าได้ดี โดยได้จัด

แบ่งงานเพื่อรับผิดชอบดูแลเป็น 2 ด้าน
เพื่อให้นักกอล์ฟเกิดความประทับใจทั้งคุณภาพสนามและความสะดวก

สบายในการออกรอบ และการให้บริการในหน่วยงานต่าง ๆ อันประกอบไปด้วย

1.  1. ด้านสนาม ได้จัดแบ่งหน่วยงานเพื่อรับผิดชอบดูแลแยกย่อยเป็น 2 ฝ่าย

  1.1 ด้านบำรุงรักษาสนามมีหน้าที่ดูแลคุณภาพสนามให้สมบูรณ์ สวยงาม เหมาะต่อการเล่นตาม

มาตรฐานสากล โดยบริษัทฯ ได้จัดระบบและฝึกอบรมพนักงาน
พร้อมทั้งผู้เชี่ยวชาญเฉพาะด้านมากำกับดูแลและ เพื่อให้สนามมีคุณภาพอยู่ในมาตรฐานสากล บริษัทฯ
ได้ปรับปรุงสนามใหม่ทั้ง 18 หลุม แล้วเสร็จปลายปี 2539 โดยยังคงรักษาเอกลักษณ์ของเวิล์ดคัพ
1975 ไว้ และยังได้เพิ่มความสวยงาม ท้าทายตลอดจนเพิ่มความสะดวกสบาย

และทันสมัยด้วยการให้บริการรถกอล์ฟ ซึ่งทำให้บริษัทฯ
มีรายได้จากการให้เช่ารถกอล์ฟเพิ่มขึ้นอีกทางหนึ่งด้วย

1.2 ด้านการให้บริการมีหน้าที่ในการให้บริการนักกอล์ฟ ตั้งแต่การรับจองเวลาออกรอบ
การรับและส่งถุงกอล์ฟ
การให้บริการรถกอล์ฟและแคดดี้รวมไปถึงการดูแลในสนามให้เกิดความสะดวกสบายแก่ผู้เล่นมากที่สุด
จุดเด่นส่วนหนึ่งของการให้บริการของสนามกอล์ฟนวธานีคือการกำหนดให้ผู้มาใช้บริการสามารถเล่นกอล์ฟครบ
18 หลุม โดยกำหนดเวลาไว้ไม่เกิน 4 ชั่วโมง ถึงแม้ว่าจะเป็นการออกรอบในช่วงวันหยุดก็ตาม
ซึ่งสนามบางแห่งอาจใช้เวลา 5-6 ชั่วโมง

2. ด้านการให้บริการในส่วนของสโมสร ภัตตาคาร และสปอร์ตคลับ

บริษัทฯ ได้ให้บริษัท สถาปนิก 49 จำกัด ออกแบบภัตตาคารใหม่ทั้งหมดโดยยังคงใช้โครงสร้างเดิม
เนื่องจากภัตตาคารเดิมได้ถูกปรับปรุงไว้เมื่อปี2531
มีพื้นที่บางส่วนไม่เพียงพอต่อความต้องการของลูกค้า โดยเฉพาะอย่างยิ่งในวันเสาร์ อาทิตย์
และวันหยุด โดยภัตตาคารปรับปรุงแล้วเสร็จและเปิดให้บริการเมื่อเดือนมีนาคม 2562
มีความสวยงาม กว้างขวาง ทันสมัย รายล้อมด้วยธรรมชาติ
สามารถรองรับการจัดแข่งขันกอล์ฟได้ทั้งกลุ่มย่อยที่ต้องการความเป็นส่วนตัว
และกลุ่มใหญ่เนื่องจากได้ถูกออกแบบไว้เป็นสัดส่วน
และสามารถเปิดกว้างเพื่อรองรับการจัดงานเลี้ยงในโอกาสต่าง ๆ ได้สะดวกสบายมากขึ้น
สำหรับในส่วนของสปอร์ตคลับมีนโยบายการให้บริการในกลุ่มเป้าหมายเดียวกันกับสนามกอล์ฟซึ่งนอจากจะเป็นการเพิ่มบริการแล้วยังจะช่วยเสริมภาพพจน์ของสนามด้วย

2.4 งานที่ยังไม่ได้ส่งมอบ -ไม่มี-

3. ปัจจัยความเสี่ยง

สนามกอล์ฟนวธานีดำเนินธุรกิจสนามกอล์ฟมานาน ทำให้มีความมั่นคงทางด้านการเงินมาโดยตลอด

อีกทั้งเป็นบริษัทที่จดทะเบียนในตลาดหลักทรัพย์แห่งประเทศไทยมาตั้งแต่ปี 2532
โดยมีกลุ่มผู้ถือหุ้นใหญ่เป็น

คนไทยไม่มีบริษัทร่วมหรือบริษัทย่อย
ทำให้มีความคล่องตัวในการดำเนินกิจการและมีผลประกอบการโดยมีการจ่ายเงินปันผลให้แก่ผู้ถือหุ้นตั้งแต่ผลการดำเนินงานงวดปี
2531 เป็นต้นมา ปัจจัยความเสี่ยงอันอาจจะมีผลกระทบต่อบริษัทสามารถจำแนกได้เป็น

3.1 ความเสี่ยงที่อาจก่อให้เกิดผลกระทบต่อรายได้กิจการ

รายได้ของธุรกิจสนามกอล์ฟโดยทั่วไปขึ้นอยู่กับความนิยม เวลาในการออกรอบ สถานที่ตั้ง
สภาพดินฟ้าอากาศ สภาพเศรษฐกิจและการเมือง เป็นปัจจัยที่มีผลกระทบต่อรายได้ของกิจการ

ในปี 2563 บริษัทฯ ได้รับผลกระทบโดยตรงจากสถานการณ์การแพร่ระบาดของโรคติดต่อเชื้อไวรัส
โคโรนา หรือ COVID-19 ตามประกาศกรุงเทพมหานคร เรื่องสั่งปิดสถานที่เป็นการชั่วคราว ฉบับที่
2 และฉบับที่ 4 ตั้งแต่วันที่ 22 มีนาคม 2563
โดยสามารถเปิดให้บริการในส่วนของสนามกอล์ฟได้เมื่อวันที่ 3 พฤษภาคม 2563
บางส่วนและสามารถเปิดให้บริการเต็มระบบในวันที่ 20 มิถุนายน 2563
ในขณะที่ส่วนของสปอร์ตคลับเปิดให้

บริการเต็มระบบได้ในวันที่ 1 มิถุนายน 2563
จึงส่งผลให้จำนวนนักกอล์ฟที่มาใช้บริการโดยรวมลดลงประมาณ 21.34%
และรายได้รวมจากการให้บริการสนามกอล์ฟลดลง 27.47 ล้านบาทหรือร้อยละ 20.76
เมื่อเทียบกับปี 2562

3.2 ความเสี่ยงที่อาจส่งผลกระทบต่อต้นทุนการดำเนินการ

ในการรักษาคุณภาพสนามให้สมบูรณ์ได้มาตรฐานสากลธุรกิจสนามกอล์ฟ
จึงจำเป็นต้องนำวัสดุปุ๋ยและเคมีภัณฑ์ที่นำเข้าจากต่างประเทศซึ่งอาจได้รับผลกระทบจากอัตราแลกเปลี่ยนเงินตราต่างประเทศได้
อีกทั้ง ตัวแทนจำหน่ายในเมืองไทยมีจำนวนไม่กี่ราย ทำให้ผู้ขายจะเป็นผู้กำหนดราคาขายวัสดุ ปุ๋ย
และเคมีภัณฑ์ มากกว่าขึ้นอยู่กับกลไกตลาด ในปี 2563 มีต้นทุนดำเนินการประกอบด้วย
 ต้นทุนการให้บริการสนามกอล์ฟ 33.15 ล้านบาท ต้นทุนขายของภัตตาคาร 21.11 ล้านบาท
ต้นทุนการให้บริการสปอร์ตคลับ 6.95 ล้านบาท  ต้นทุนโปรชอป 2.17 ล้านบาท
และต้นทุนในการตัดจำหน่ายและค่าใช้จ่ายในการบริหาร 46.31 ล้านบาท
ค่าใช้จ่ายรวมลดลงจากปีก่อน 6.91 ล้านบาท 

3.3 ความเสี่ยงด้านการเงิน

               บริษัทฯ
ได้บริหารสภาพคล่องโดยคำนึงถึงความเพียงพอของเงินเพื่อใช้ในการดำเนินงานและได้นำเงิน

ที่เหลือจากผลการดำเนินงานไปลงทุนในหุ้นกู้และในกองทุนเปิดที่ให้ผลตอบแทนในรูปของเงินปันผล 
ซึ่งมีผลตอบแทนที่สูงกว่าเงินฝากประจำธนาคาร
โดยได้พิจารณาวางแผนทางการเงินและติดตามความเคลื่อนไหวของตลาดเงินและเครื่องมือทางการเงินอย่างต่อเนื่องเพื่อลดความเสี่ยงในการลงทุน 
    

3.4 ความเสี่ยงที่อาจมีผลกระทบต่อการบริหารและการจัดการ

ณ วันที่ 30 ธันวาคม 2563 กลุ่มนายสุขุม นวพันธ์ ผู้ถือหุ้นและผู้เกี่ยวข้องตามมาตรา 258 ถือหุ้น

ในบริษัทจำนวน 15,344,865 หุ้นหรือเท่ากับร้อยละ 74.85
ของจำนวนหุ้นที่จำหน่ายได้แล้วทั้งหมดของกิจการ จึง

ทำให้กลุ่มนายสุขุม นวพันธ์
สามารถควบคุมมติที่ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง 3 ใน 4
ของที่ประชุมผู้ถือหุ้นหรือการอนุมัติเข้าทำรายการ ซึ่งกลุ่ม นายสุขุม นวพันธ์
และผู้เกี่ยวข้องเข้าไปมีส่วนได้เสียตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์
กลุ่มนายสุขุม นวพันธ์ และผู้เกี่ยวข้องจะไม่มีสิทธิในการออกเสียงลงคะแนน

5.  ความเสี่ยงด้านภาษีอากร

  พระราชบัญญัติภาษีที่ดินและสิ่งปลูกสร้าง พ.ศ. 2562 กำหนดให้จัดเก็บภาษีสำหรับที่ดิน

และสิ่งปลูกสร้างตั้งแต่วันที่ 1 มกราคม พ.ศ. 2563 โดยโรคติดเชื้อไวรัสโคโรน่า 2019
ระบาดอย่างรุนแรงทั่วโลกทำให้ระบบเศรษฐกิจทั่วโลกรวมทั้งประเทศไทยหดตัวลงอย่างรุนแรงและรวดเร็วกระทบต่อประชาชนทุกสาขาอาชีพในวงกว้าง
พระราชกฤษฎีกาลดภาษีที่ดินและสิ่งปลูกสร้างบางประเภท ทำให้สนามกอล์ฟได้ลดภาษีในอัตราร้อยละ
90

4. ทรัพย์สินที่ใช้ในการประกอบธุรกิจ

+---------------------------------------------------------+------------+
| ณ วันที่ 31 ธันวาคม 2563 บริษัทฯ มีที่ดิน อาคาร และอุปกรณ์สุทธิ ดังนี้   |            |
|                                                         |            |
|   -----------------------------------------------       |            |
| ------------ --------------- --------------- ---------- |            |
|   รายละเอียด                                             |            |
|                มูลค่าทางบัญชีสุทธิ   ลักษณะกรรมสิทธิ์    ภาระผูกพัน |            |
|                                                         |            |
|                                                         |            |
|                        (พันบาท)                          |            |
|                                                         |            |
|   ที่ดิน                                                   |            |
|                     838,486         บริษัทเป็นเจ้าของ   ไม่มี |            |
|                                                         |            |
|   ถนน                                                   |            |
|                     49,136          บริษัทเป็นเจ้าของ   ไม่มี |            |
|   อุปกรณ์ส่วนควบและพัฒนาสนามกอล์ฟอาคารส่วนปรับ                 |            |
| ปรุงอาคารและสิ่งปลูกสร้าง                                    |            |
|                                                         |            |
|   เครื่องมือเครื่องใช้สนาม                                    |            |
|                     17,041          บริษัทเป็นเจ้าของ   ไม่มี |            |
|                                                         |            |
|   เครื่องใช้สำนักงานและอุปกรณ์                                |            |
|                     6,932           บริษัทเป็นเจ้าของ   ไม่มี |            |
|                                                         |            |
|   งานระหว่างทำ                                           |            |
|                     103             บริษัทเป็นเจ้าของ   ไม่มี |            |
|                                                         |            |
|   ยานพาหนะ                                              |            |
|                     2,585           บริษัทเป็นเจ้าของ   ไม่มี |            |
|                                                         |            |
|   ระบบผลิตไฟฟ้าด้วยพลังงานแสงอาทิตย์บนหลังคา                   |            |
|                     2,943           บริษัทเป็นเจ้าของ   ไม่มี |            |
|                                                         |            |
|   รวม                                                   |            |
|                       917,226                           |            |
|   -----------------------------------------------       |            |
| ------------ --------------- --------------- ---------- |            |
+---------------------------------------------------------+------------+

อสังหาริมทรัพย์เพื่อการลงทุน (ไม่มีภาระผูกพัน) -ไม่มี-

5. ข้อพิพาททางกฎหมาย -ไม่มี-

6. ข้อมูลทั่วไปและข้อมูลสำคัญอื่น

1.  ข้อมูลทั่วไป

ที่ตั้งสำนักงานและที่ตั้งกิจการ

บริษัท เทพธานีกรีฑา จำกัด (มหาชน)

ตั้งอยู่เลขที่ 22 ถนนนวธานี (เสรีไทย 59) แขวงรามอินทรา เขตคันนายาว กรุงเทพฯ 10230

ทะเบียนเลขที่ 0107536000552 (เดิมเลขที่ บมจ.129) โทรศัพท์ 0-2376-1818,
0-2376-1034-5 โทรสาร 0-2376-1685 เว็บไซต์: www.navatanee.com email:
info@navatanee.com

ทุนจดทะเบียน

หุ้นสามัญจำนวน 20,500,000 หุ้น มูลค่าที่ตราไว้หุ้นละ 10 บาท คิดเป็นมูลค่าทั้งสิ้น
205,000,000 บาท

ชำระแล้วเต็มจำนวน

นายทะเบียนหุ้น

บริษัท ศูนย์รับฝากหลักทรัพย์ (ประเทศไทย) จำกัด

ตั้งอยู่เลขที่ 93 ถนนรัชดาภิเษก แขวงดินแดง เขตดินแดง กรุงเทพฯ 10400

โทรศัพท์ 0-2009-9999 โทรสาร 0-2009-9991

ผู้สอบบัญชีอนุญาต

บริษัท ซี ดับเบิ้ลยู ดับเบิ้ลยู พี จำกัด โดย นางสาวชลทิชา เลิศวิไล ผู้สอบบัญชีรับอนุญาต
เลขทะเบียน 12258

ค่าสอบบัญชี 450,000.00 บาท และไม่มีค่าตอบแทนอื่น

ที่ปรึกษาหรือผู้จัดการภายใต้สัญญาการจัดการ ไม่มี

6.2 ข้อมูลสำคัญอื่น ไม่มี